En ung mand blev her til eftermiddag overfaldet i sin lejlighed på Vesterbro i Aalborg. Nu leder politiet efter to gerningsmænd.

Tirsdag eftermiddag udviklede sig ganske dramatisk for en 22-årig mand fra Aalborg. I sin lejlighed på Vesterbro blev han overfaldet af to gerningsmænd, der blandt andet slog offeret i hovedet med en metallignede genstand. Det oplyser Nordjyllands Politi, der har startet efterforskningen af sagen. I den forbindelse søger de vidner. Gerningsmændene beskrives som: A: Mand, 180-190 cm. høj. Iført elefanthue og sort dynejakke. Han medbragte en metallignende genstand. B: Mand, ca. 170 cm høj, mellemøstlig af udseende. Han havde overskæg og måske skæg på hagen. Offeret tilses i øjeblikket på sygehuset. Sagen efterforskes som kvalificeret vold. Har du oplysninger, der kan hjælpe politiet i efterforskningen, så kan du kontakte dem på 114.